CELEX: 32018D0425(01)
Language: hr
Date: 2018-04-20 00:00:00
Title: Provedbena odluka Komisije оd 20. travnja 2018. o objavi u Službenom listu Europske unije jedinstvenog dokumenta iz članka 94. stavka 1. točke (d) Uredbe (EU) br. 1308/2013 Europskog parlamenta i Vijeća te upućivanja na objavu specifikacije proizvoda za naziv u sektoru vina (Însurăţei (ZOI))

25.4.2018   
            
            
               HR
            
            
               Službeni list Europske unije
            
            
               C 144/2
            
         PROVEDBENA ODLUKA KOMISIJE
   оd 20. travnja 2018.
   o objavi u Službenom listu Europske unije jedinstvenog dokumenta iz članka 94. stavka 1. točke (d) Uredbe (EU) br. 1308/2013 Europskog parlamenta i Vijeća te upućivanja na objavu specifikacije proizvoda za naziv u sektoru vina
   (Însurăţei (ZOI))
   (2018/C 144/02)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 97. stavak 3.,
   budući da:
   
               (1)
            
            
               Rumunjska je zatražila zaštitu naziva „Însurăţei” u skladu s dijelom II. glavom II. poglavljem I. odjeljkom 2. Uredbe (EU) br. 1308/2013.
            
         
               (2)
            
            
               U skladu s člankom 97. stavkom 2. Uredbe (EU) br. 1308/2013, Komisija je razmotrila taj zahtjev i utvrdila da su uvjeti utvrđeni člancima od 93. do 96., člankom 97. stavkom 1. te člancima 100., 101. i 102. navedene uredbe ispunjeni.
            
         
               (3)
            
            
               Kako bi se omogućilo podnošenje prigovora u skladu s člankom 98. Uredbe (EU) br. 1308/2013, u Službenom listu Europske unije trebalo bi stoga objaviti jedinstveni dokument iz članka 94. stavka 1. točke (d) te uredbe i upućivanje na objavu specifikacije proizvoda iz nacionalnog postupka za razmatranje zahtjeva za zaštitu naziva „Însurăţei”,
            
         ODLUČILA JE:
   Jedini članak
   Jedinstveni dokument sastavljen u skladu s člankom 94. stavkom 1. točkom (d) Uredbe (EU) br. 1308/2013 i upućivanje na objavu specifikacije proizvoda za naziv „Însurăţei” (ZOI) nalaze se u Prilogu ovoj Odluci.
   U skladu s člankom 98. Uredbe (EU) br. 1308/2013 prigovor na zaštitu naziva iz prvog stavka ovog članka može se podnijeti u roku od dva mjeseca od datuma objave ove Odluke u Službenom listu Europske unije.
   
   
      Sastavljeno u Bruxellesu 20. travnja 2018.
      
         
            Za Komisiju
         
         Phil HOGAN
         
            Član Komisije
         
      
   
   
      (1)  SL L 347, 20.12.2013., str. 671.
   
   
      PRILOG
      JEDINSTVENI DOKUMENT
      
         „ÎNSURĂŢEI”
      
      
         PDO-RO-N1588
      
      
         Datum podnošenja zahtjeva: 29.12.2011.
      
      1.   Naziv koji je potrebno upisati u registar
      
      „Însurăţei”
      2.   Vrsta oznake zemljopisnog podrijetla
      
      ZOI – zaštićena oznaka izvornosti
      3.   Kategorije proizvoda od grožđa i vina
      
      
               
                  1.
               
               
                  Vino
               
            4.   Opis vina
      
      
         Organoleptička svojstva – bijela vina
      
      Bijela su vina bistrog izgleda, kristalnog sjaja, zelenkasto žute do zlatno žute boje, mirisa svojstvenog toj sorti te baršunastog i mekanog okusa. Ta vina mogu biti u rasponu od suhih do slatkih.
      
         Opća analitička svojstva
      
      
                  Najveća ukupna alkoholna jakost (u % volumnog udjela)
               
               
                  15
               
            
                  Najmanja stvarna alkoholna jakost (u % volumnog udjela)
               
               
                  11
               
            
                  Najmanji ukupni udio kiselosti
               
               
                  4,5  u gramima po litri, izraženo kao vinska kiselina
               
            
                  Najveći udio hlapljivih kiselina (u miliekvivalentima po litri)
               
               
                  1,08 
               
            
                  Najveći ukupni udio sumporova dioksida (u miligramima po litri)
               
               
                  220
               
            
         Organoleptička svojstva – rosé vina
      
      Takva rosé vina bistra su, svijetla, u različitim nijansama ružičaste boje (blijedo ružičasta, ružičasta, boja lososa ili s tragovima narančaste). Svježa su i uravnotežena, blago kiselog kompleksnog okusa koji karakteriziraju voćne ili cvjetne arome.
      
         Opća analitička svojstva
      
      
                  Najveća ukupna alkoholna jakost (u % volumnog udjela)
               
               
                  15
               
            
                  Najmanja stvarna alkoholna jakost (u % volumnog udjela)
               
               
                  11
               
            
                  Najmanji ukupni udio kiselosti
               
               
                  4,5  u gramima po litri, izraženo kao vinska kiselina
               
            
                  Najveći udio hlapljivih kiselina (u miliekvivalentima po litri)
               
               
                  1,08 
               
            
                  Najveći ukupni udio sumporova dioksida (u miligramima po litri)
               
               
                  220
               
            
         Organoleptička svojstva – crna vina
      
      Crna su vina jasnog i sjajnog izgleda, rubin-crvene do intenzivno ljubičaste boje te lagano trpkog, ali punog okusa.
      
         Opća analitička svojstva
      
      
                  Najveća ukupna alkoholna jakost (u % volumnog udjela)
               
               
                  15
               
            
                  Najmanja stvarna alkoholna jakost (u % volumnog udjela)
               
               
                  11
               
            
                  Najmanji ukupni udio kiselosti
               
               
                  4,5  u gramima po litri, izraženo kao vinska kiselina
               
            
                  Najveći udio hlapljivih kiselina (u miliekvivalentima po litri)
               
               
                  1,20 
               
            
                  Najveći ukupni udio sumporova dioksida (u miligramima po litri)
               
               
                  170
               
            5.   Enološki postupci
      
      a.   Osnovni
         
            enološki postupci
         
      
      
         Obilježja i metode sadnje
      
      Praksa uzgoja
      Gustoća nasada: najmanje 4 100 biljaka/ha
      zelena berba – smanjenje broja grozdova kad počnu dobivati boju (na početku dozrijevanja), kad moguća količina proizvodnje premašuje najveću dopuštenu količinu u okviru specifikacija za vina koja nose kontroliranu oznaku izvornosti. Navodnjavanje je dopušteno samo u sušnim godinama i uz obavijest ONVPV-a (Nacionalni ured za vinogradarstvo i vinarstvo) kad se sadržaj vode u tlu na dubini od 0 do 100 cm smanji na 50 % AHI-ja (interval aktivne vlažnosti), primjenom primjerenih standarda navodnjavanja (400 – 600 m3/ha).
      b.   
            Najveći urodi
         
      
      
                   
               
               
                  Băbească gri, Aligoté, Riesling de Rhin, Chardonnay
                  78 hektolitara po hektaru
               
            
                   
               
               
                  Cabernet Sauvignon, Fetească neagră, Băbească neagră, Syrah
                  78 hektolitara po hektaru
               
            
                   
               
               
                  Fetească albă, Fetească regală, Riesling italian, Pinot gris
                  91 hektolitar po hektaru
               
            
                   
               
               
                  Băbească gri, Aligote, Riesling de Rhin, Chardonnay
                  12 000 kilograma grožđa po hektaru
               
            
                   
               
               
                  Cabernet Sauvignon, Fetească neagră, Băbească neagră, Syrah
                  12 000 kilograma grožđa po hektaru
               
            
                   
               
               
                  Fetească albă, Fetească regală, Riesling italian, Pinot gris
                  14 000 kilograma grožđa po hektaru
               
            6.   Ograničeno područje
      
      Ograničeno područje za proizvodnju grožđa, sirovine i vina s kontroliranom oznakom izvornosti „ÎNSURĂȚEI” obuhvaća sljedeće lokalitete u okrugu Brăila:
      
         Općina Însurăței: sela Lacu Rezii, Măru Roșu, Valea Călmățuiului;
      
         Općina Berteștii de Jos: sela Berteștii de Jos i Spiru Haret;
      
         Općina Victoria: selo Victoria;
      
         Općina Bărăganul: selo Bărăganul.
      Odstupajući od toga, proizvodnja vina od grožđa uzgojenog unutar ograničenog područja kontrolirane oznake izvornosti „Însurăței” koje smije nositi tu oznaku može se odvijati u:
      
                  —
               
               
                  istom vinorodnom području;
               
            
                  —
               
               
                  susjednim vinorodnim područjima;
               
            
                  —
               
               
                  području u istoj upravnoj jedinici; ili
               
            
                  —
               
               
                  području u susjednoj upravnoj jedinici.
               
            7.   Glavne sorte vinove loze
      
      Băbească gri G Pinot gris G Fetească neagră N Băbească neagră N Cabernet Sauvignon N Aligote B Fetească regală B Fetească albă B Chardonnay B Syrah N Riesling italian B Riesling de Rhin B
      8.   Opis povezanosti
      
      
         
            Povezanost sa zemljopisnim područjem
         
      
      
         Uzročna veza
      
      Utjecaj Dunava, klimatska obilježja tog područja (prije svega mase suhog zraka koji dolazi u dodir sa zemljištem, čime se održava visoki temperaturni kontrast između ljeta i zime) i vrsta tla koje definira krajolik na poseban način zajednički utječu na sastav i strukturu vina, dajući mu voćne i svježe arome zahvaljujući visokoj kiselosti i visokoj razini aromatskih tvari i antocijanina.
      Pjeskovito tlo pridonosi proizvodnji uravnoteženih i skladnih vina, intenzivne boje i trajne arome, koja se mogu konzumirati mlada ili odležana.
      Blizina šume ima ključnu ulogu u dobivanju tamnocrvene boje vina jer stvara posebnu mikroklimu koja je osobito povoljna za nakupljanje antocijanina i aroma zrelog crvenog voća koje enolozi vješto izvlače iz grožđa da bi u njima uživali potrošači u svakoj čaši.
      
         Podaci o proizvodu
      
      Glavnu ulogu pri određivanju vinorodnog područja imaju klimatski i pedološki čimbenici, jer je njihov utjecaj na kvalitetu dobivenog vina presudan. Vina iz vinograda Însurăței nose pečat sorte, tla, mikroklime, uzgajivača i proizvođača, a karakteriziraju ih voćne i svježe arome te nešto veća kiselost. Obično je riječ o finim vinima bogatim tipičnim aromama svojstvenima toj sorti.
      Zahvaljujući pedoklimatskim obilježjima područja Însurăței bijela su vina bistrog izgleda, kristalnog sjaja, zelenkasto žute do zlatno žute boje, mirisa svojstvenog toj sorti te baršunastog i mekanog okusa. Ta vina mogu biti u rasponu od suhih do slatkih.
      Crna su vina jasnog i sjajnog izgleda, rubin-crvene do intenzivno ljubičaste boje te lagano trpkog, ali punog okusa.
      Takva rosé vina bistra su, svijetla, u različitim nijansama ružičaste boje (blijedo ružičasta, ružičasta, boja lososa ili s tragovima narančaste). Svježa su i uravnotežena, blago kiselog kompleksnog okusa koji karakteriziraju voćne ili cvjetne arome.
      Posljednjih su godina proizvođači prilagodili tehnike proizvodnje vina kako bi što je više moguće zadržali karakteristike vinorodnog područja Însurăței, osobito u pogledu sorti kao što je Babească neagră, za koju je utvrđeno da nakuplja zadovoljavajući sadržaj antocijanina u tom području.
      Proizvodnja vina u vinogradu Însurăței seže daleko u prošlost, kad su vinogradari posvećivali puno vremena obradi vinograda, sortama koje se uzgajaju, vinogradarskim metodama i metodama proizvodnje vina. Lokalno stanovništvo i stanovnici okolnih područja radili su i živjeli zajedno u vinogradu Însurăței. Te su se skupine međusobno stalno natjecale kako bi postigle najljepše nasade, uzgojile najpoznatije sorte i proizvele najbolja vina.
      
         
            Povezanost sa zemljopisnim područjem
         
      
      Upotreba posebnih ekološki prihvatljivih poljoprivrednih tehnika pridonosi očuvanju ravnoteže flore i faune u toj regiji. Tim se tehnikama povećava broj kukaca predatora koji se hrane ličinkama kukaca nametnika (pepeljasti grozdov moljac) i tako ograničavaju njihovo širenje i štetu koju nanose biljkama.
      Kako bi se postigla najveća moguća kvaliteta, vinogradarske tehnike i tehnike proizvodnje vina usavršene su na sljedeće načine:
      
                  —
               
               
                  utvrđeno je optimalno vrijeme berbe koje se vremenski podudara s najvećom koncentracijom tvari (arome, antocijanini, šećer) kako bi se dobila kvalitetna vina koja imaju obilježja područja;
               
            
                  —
               
               
                  tijekom berbe grožđa upotrebljava se suhi led za očuvanje i zadržavanje prirodnih aroma koje su se nakupile u koži;
               
            
                  —
               
               
                  mošt se drži dulje u kontaktu s krutim dijelovima (komina) kako bi se djelotvornije izdvojile tvari za bojenje, osobito za svjetlije sorte kao što je Băbeasca neagră;
               
            
                  —
               
               
                  za vrenje se koriste hrastove bačve, prije svega za sortna vina kao što je Chardonnay, koja potom dozrijevaju u boci;
               
            
                  —
               
               
                  tijekom prerade grožđa koriste se materijali odobreni za proizvodnju ekološkog vina.
               
            Tlo pod nasadima većinom je prekriveno travom kako bi mu se učvrstio gornji sloj. Tlo je obogaćeno organskim tvarima iz posječenog bilja koje se ostavlja na zemlji. Osim toga, budući da je tlo pjeskovito, prednost je u tome što vegetacija sprečava dizanje prašine u atmosferu i njezino taloženje na bobice grožđa. Stoga su gubici tijekom postupka proizvodnje vina, koje je prije uvelike uzrokovalo taloženje pijeska na dno spremnika vina, znatno smanjeni. S druge strane, okus vina „po zemlji”, zbog prisutnosti prašine na površini bobica grožđa, uklonjen je, čime su znatno poboljšana organoleptička svojstva krajnjeg proizvoda.
      Sadržaj antocijanina u koži grožđa vrlo je važan za boju te je, konkretno, ključan čimbenik u vizualnoj procjeni kvalitete crnog vina. Antocijanini su flavonoidi koji u ljudskom tijelu djeluju kao snažni antioksidansi, pružajući zaštitu od raka i bolesti srca i krvožilnog sustava tako što blokiraju apsorpciju kolesterola te snižavaju tlak i smanjuju bolesti povezane sa starenjem.
      Kvalitetna vina dobivaju se metodama u kojima enolozi usklađuju posebna obilježja vinograda i sorti grožđa s tehnikama proizvodnje vina te posebnim metodama stabilizacije i kondicioniranja vina, što rezultira vinima s istaknutim identitetom.
      Kvaliteta vina odraz je kvalitete sirovina (grožđe) i tehnologije koja se upotrebljava; kvalitetno vino u smislu udjela šećera i fenolnih tvari može se proizvesti samo od zdravog i potpuno zrelog grožđa.
      9.   Osnovni dodatni uvjeti
      
      
         Uvjeti za stavljanje na tržište, pravni okvir
      
      Zakonodavstvo EU-a
      
         Vrsta dodatnog uvjeta
      
      Dodatne odredbe u pogledu označivanja
      
         Opis uvjeta
      
      U skladu s ovim specifikacijama i Uredbom Komisije (EZ) br. 889/2008 (1) kako je izmijenjena, vina s kontroliranom oznakom izvornosti „Însurăței” smiju se stavljati na tržište za krajnjeg potrošača samo kao vino u boci, „ekološko vino” ili kao „vino od ekološkoga grožđa”.
      10.   Poveznica na specifikaciju proizvoda
      
      http://www.onvpv.ro/sites/default/files/caiet_sarcini_doc_insuratei_modif_conf_notificarii_com_din_05.12.2016_0.pdf
      
         (1)  Uredba Komisije (EZ) br. 889/2008 od 5. rujna 2008. o detaljnim pravilima za provedbu Uredbe Vijeća (EZ) br. 834/2007 o ekološkoj proizvodnji i označivanju ekoloških proizvoda s obzirom na ekološku proizvodnju, označivanje i kontrolu (SL L 250, 18.9.2008., str. 1.).